作者：朱雍
词牌/韵律：笛家弄・笛家

paragraphs: 瓖质仙姿，缟袂清格，天然疏秀。
静轩烟锁黄昏后。
影瘦零乱，艳冷珑璁，雪肌莹暖，冰枝萦绣。
更赋风流，几番攀赠，细拈香盈手。
与东君、叙暌远，脉脉两情有旧。
立久。
阆苑凝夕，瑶窗淡月，百琲寻芳，醉玉谈群，千锺酹酒。
向此，是处难忘瘦花，送远何劳垂柳。
忍听高楼，笛声凄断，乐事人非偶。
空馀恨，惹幽香不灭，尚沾春袖。